What If...? (siri televisyen)

What If...? ialah sebuah siri antologi animasi yang dibuat oleh A.C. Bradley bagi siaran Disney+ (Disney+ Hotstar di sesetengah negara) berdasarkan siri Marvel Comics dengan nama sama. Siri ini merupakan siri televisyen keempat Marvel Cinematic Universe (MCU) yang diterbitkan oleh Marvel Studios, dan menjadi siri animasi pertama daripada studio tersebut. What If...? mengeksplorasi garis waktu alternatif dengan menunjukkan apa yang akan terjadi jika kejadian-kejadian penting daripada filem-filem MCU memiliki hasil yang berbeza. Bradley ditugaskan sebagai penulis utama dengan penceritaan oleh Bryan Andrews.

Siri ini dibintangi oleh Jeffrey Wright sebagai Watcher, yang menjadi penglipur lara siri ini, bersama sejumlah pelakon MCU yang mengulangi peranan mereka. Pada September 2018, Marvel Studios mengembangkan sejumlah diri bagi Disney+, dengan Bradley dan Andrews berganding pada akhir 2018. Siri ini secara rasmi diumumkan pada April 2019. Ketua pengembangan visual Marvel Studios, Ryan Meinerding, membantu memajukan gaya animasi siri ini yang menggunakan teknik cell shading, yang dirancang untuk mencerminkan filem-filem MCU dan mengambil inspirasi dari ilustrator klasik Amerika. Animasi musim pertama dibuat oleh Squeeze, Flying Bark Productions, dan Blue Spirit, dengan Stephan Franck sebagai ketua animasi.

What If...? yang terdiri dari sembilan episod, disiarkan buat julung kalinya pada 11 Ogos 2021 dan berakhir pada 30 Disember 2024. Siri ini merupakan sebahagian dari Fasa Empat MCU dan siri spin-off bertajuk Marvel Zombies akan ditayangkan pada Oktober 2025.

Pelakon
 Asal Malay(Disney+ Hotstar; Musim 1)The WatcherJeffrey WrightFadhli RawiNatasha Romanoff / Black WidowLake Bell (5 episod)Nurul Izzati SaadPeter Parker / Spider-ManHudson Thames (ep 5)Aiman AfandiT'ChallaChadwick BosemanAzhar Mohd Nor

 Episod 

 Pautan luar 
   di Marvel.com

 What If...? di Disney+ Hotstar

Kategori:Program televisyen berbahasa Inggeris
Kategori:Siri televisyen Amerika Syarikat 2021
Kategori:Siri televisyen Dunia Senimatik Marvel: Fasa Empat
Kategori:Siri televisyen oleh Marvel Studios
Kategori:Pengaturcaraan asal Disney+